Πρασινάδες με σπαράγγια, σταφίδες και κεφαλοτύρι
Πεντανόστιμη σαλάτα με πρασινάδα, σπαράγγια, σταφίδες και κεφαλοτύρι που σερβίρουμε ως συνοδευτικό των λαμπριάτικων κρεατικών, αλλά και ως γεύμα μια καθημερινή.
300 γρ. σπαράγγια καθαρισμένα, και κομμένα σε κομμάτια 3-4 εκ., 350 γρ. ανάμεικτες πρασινάδες της αρεσκείας μας, χοντροκομμένες, 60 γρ. σταφίδες μαύρες, κορινθιακές, το λευκό και τρυφερό πράσινο μέρος από 1 φρέσκο κρεμμυδάκι, ψιλοκομμένο, 1/4 μάτσο φρέσκος κόλιανδρος, ψιλοκομμένος, ή δυόσμος (χωρίς τα χοντρά κοτσάνια), 1/3 κουτ. γλυκού μαυροκούκι, 120 γρ. κεφαλοτύρι νιώτικο ή άλλο της αρεσκείας μας, σε λεπτές φέτες, 20 ml βαλσάμικο, 75 ml ελαιόλαδο, 20 ml χυμός λεμονιού, 2 κουτ. σούπας μουστάρδα, 1 κουτ. γλυκού μέλι, 5 στήμονες σαφράν, διαλυμένοι σε 2 κουτ. σούπας καυτό νερό, αλάτι και φρεσκοτριμμένο πιπέρι
Για την σαλάτα με σπαράγγια, σταφίδες και κεφαλοτύρι ξεκινάμε ανακατεύοντας σε ένα μπολ με ένα κουτάλι όλα τα υλικά για τη σάλτσα.Σε μια κατσαρόλα με αλατισμένο νερό που κοχλάζει ζεματίζουμε τα σπαράγγια για 3 - 4 λεπτά, τα σουρώνουμε και τα μεταφέρουμε αμέσως σε μπολ με παγωμένο νερό, για να διατηρήσουν ζωντανό το χρώμα τους. Στεγνώνουμε τα σπαράγγια με πετσέτα και τα μεταφέρουμε σε σαλατιέρα.Προσθέτουμε τις πρασινάδες, τις σταφίδες, το κρεμμυδάκι, τον κόλιανδρο, και αλατοπίπερο.Περιχύνουμε με τη σάλτσα, σκορπίζουμε το μαυροκούκι, το τυρί και σερβίρουμε σαλάτα με πρασινάδες, σπαράγγια, σταφίδες και κεφαλοτύρι.
Μαρούλι,Σπαράγγια,Σταφίδες,Πάσχα,Light,Vegan,Χορτοφαγικά